stanford-oval/wikipedia huggingface dataset:
พระอุทัยประเทศ (บัว นิวงษา)
ประวัติ > เป็นเจ้าเมืองรามราช

เมืองลำทางฝั่งขวาตั้งบนพื้นที่ลุ่มเมื่อฤดูฝนน้ำจากลำห้วยมุเคไหลบ่าท่วมบ้านเรือนเกือบทุกปี ราษฎรได้รับความลำบากมาก ท้าวบัวจึงอพยพย้ายบ้านเรือนข้ามห้วยมุเคมาสร้างเมืองใหม่บนพื้นที่ดอนน้ำท่วมไม่ถึงเรียกว่า โคกจั๊กจั่น คือบริเวณหมู่บ้านรามราชในปัจจุบัน แล้วแจ้งแก่เจ้าเมืองนครพนม เจ้าเมืองนครพนมพิจารณาเห็นว่าเมืองลำใหม่เป็นชุมชนใหญ่มีราษฎรมาก บ้านเรือนสร้างด้วยไม้เนื้อแข็ง มั่นคงถาวรดี ทั้งเจ้าเมืองก็ปกครองราษฎรด้วยความเข้มแข็งสงบเรียบร้อยดี พ.ศ. 2387 เจ้าเมืองนครพนมมีใบบอกแจ้งไปยังกรุงเทพฯ นำความทูลพระกรุณาทราบฯ พ.ศ. 2388 ร.3 เห็นเป็นโอกาสดีที่หัวเมืองลาวเข้ามาเป็นกำลังแก่ตน จึงโปรดเกล้าฯ ให้มีท้องตราฯ ยกบ้านเมืองลำ (ภาษาไทยออกนามว่าบ้านเมืองราม) เป็น เมืองรามราช พระราชทานบรรดาศักดิ์ให้ท้าวบัวเป็นที่ พระอุทัยประเทศ เจ้าเมืองรามราช ขึ้นตรงต่อเมืองนครพนมตามเดิม คำว่าอุทัยประเทศหมายถึงเมืองแห่งพระอาทิตย์แรกขึ้นหรือเมืองทางตะวันออก สันนิษฐานว่าตั้งให้มีความหมายคล้องกับชื่อเมืองท่าอุเทน โดยแต่งตั้งคณะอาญาเมืองรามราชตามธรรมเนียบการปกครองหัวเมืองลาวคือ ท้าวคำผาลเป็นอุปฮาด ท้าวบุญตั้งเป็นราชวงศ์ ท้าวผูยเป็นราชบุตร ในเอกสารพระราชพงศาวดารกรุงรัตนโกสินทร์ รัชกาลที่ 3 ฉบับเจ้าพระยาทิพากรวงศ์ (ขำ บุนนาค) ระบุถึงการตั้งเมืองรามราชว่า
"...ในแผ่นดินพระบาทสมเด็จพระพุทธเจ้าอยู่หัว ได้ทรงจัดการบ้านเมืองทุกสิ่ง ได้ทำปืนจ่ารงครํ่าเงิน กระสุน 4 นิ้ว 5 นิ้วขึ้นไว้ก็มาก ได้ยกบ้านขึ้นเป็นเมืองก็หลายตำบล เมืองขึ้นมหาดไทย บ้านกบแจะยกขึ้นเป็นเมืองประจันตคาม 1 ยกด่านหณุมานขึ้นเป็นเมืองกระบินทรบุรี 1 บ้านหินแร่ยกขึ้นเป็นเมืองอรัญญประเทศ 1 บ้านทุ่งแขยกขึ้นเป็นเมืองวัฒนานคร 1 บ้านท่าสวายเป็นเมืองศรีโสภณ 1 บ้านขั้วเป็นเมืองอำนาจเจริญ 1 บ้านช้องนางเป็นเมืองเสนางคนิคม 1 บ้านลำเนาหนองปรือเป็นเมืองลำเนาหนองปรือ 1 บ้านโพธิ์แล่นช้างเป็นเมืองภูแล่นช้าง 1 บ้านท่าขอนยางเป็นเมืองท่าขอนยาง 1 บ้านแซงบาดาลเป็นเมืองแซงบาดาล 1 บ้านกุจฉินารายน์เป็นเมืองกุจฉินารายน์ 1 บ้านคางรายเป็นเมืองเรณูนคร 1 บ้านนาเมืองรามเป็นเมืองรามราช 1 บ้านนาลาดควายเป็นเมืองอาทมาต 1 บ้านท่าม่วงเป็นเมืองอากาศอำนวย 1 บ้านหนองคายเป็นเมืองหนองคาย 1 บ้านโพนแพงเป็นเมืองโพนพิสัย 1 บ้านปากน้ำสงครามเป็นเมืองไชยบุรี 1 บ้านคำแก้วเป็นเมืองคำเขื่อนแก้ว 1 บ้านสวยหางเป็นเมืองสะเมียะ 1 บ้านภูเวียงเป็นเมืองภูเวียง 1 บ้านปากเหืองเป็นเมืองเชียงคาน 1 บ้านคำทองน้อยเป็นเมืองคำทองน้อย 1 บ้านเซสำเภาเป็นเมืองเซสำเภา 1 ตำบลซึ่งขึ้นฝ่ายกรมพระกลาโหมนั้น บางตะพานตั้งเป็นเมืองกำเนิดนพคุณ หัวเมืองกรมท่านั้น พวกลาวอาสาปากน้ำตั้งขึ้นเมื่อครั้งในแผ่นดินพระบาทสมเด็จพระพุทธเลิศหล้านภาลัย ภายหลังเมื่อปีชวดสัมฤทธิศก พวกลาวไม่สบายขอไปตั้งอยู่ที่เมืองพระรถ จึ่งโปรดให้ตัดเอาแขวงเมืองชลบุรี เมืองฉะเชิงเทรามาตั้งเป็นเมืองขึ้นชื่อเมืองพนัศนิคม เจ้าเมืองชื่อพระอินทรอาษา รวมยกบ้านขึ้นเป็นเมือง 28 หัวเมือง..."  ส่วนจดหมายเหตุของหลวงชำนาญอุเทนดิษฐิ์ (บาฮด กิติศรีวรพันธุ์) ระบุว่า ถึงปีจอ สัมฤทธิศก จุลศักราช 1200 พ.ศ. 2381 เป็นปีที่ 15 ในรัชกาลพระบาทสมเด็จพระนั่งเกล้าเจ้าอยู่หัว (รัชกาลที่ 3) แห่งกรุงเทพมหานคร ทรงมีท้องตราโปรดเกล้าฯ ให้เมืองท่าอุเทนขึ้นตรงต่อกรุงเทพมหานคร เป็นหัวเมืองจัตวา ขาดจากการปกครองของเมืองยโสธรและนครพนม แล้วให้เมืองรามราชเป็นเมืองขึ้นกับเมืองท่าอุเทนปัจจุบันเมืองรามราชคือพื้นที่ตำบลรามราช ตำบลพระทาย ตำบลท่าจำปา ในอำเภอท่าอุเทน และตำบลโพนสวรรค์ จังหวัดนครพนม
ประวัติ > สร้างบ้านแปลงเมือง

หลังสร้างเมืองไม่นานมีชาวภูไทเมืองผาบังเมืองแฝดของเมืองเซียงฮ่มกลุ่มหนึ่ง มีท้าวแก้วกรมการเมืองผาบังเป็นหัวหน้า พาไพร่พลอพยพหลบภัยเสาะหาทำเลที่ตั้งบ้านเรือน ภายหลังทราบข่าวว่าญาติพี่น้องชาวเซียงฮ่มกลุ่มหนึ่งอพยพมาสร้างเมืองรามราชซึ่งอุดมสมบูรณ์ปกติสุขดี จึงพาไพร่พลอพยพข้ามโขงมาตั้งหลักแหล่งที่เมืองรามราชด้วย ฝ่ายพระอุทัยประเทศ (บัว) เจ้าเมืองเห็นว่าไพร่พลที่อพยพมาพร้อมท้าวแก้วมีจำนวนมาก เป็นแรงงานสำคัญในการสร้างบ้านแปลงเมืองจึงรับไว้และขอแบ่งแรงงานไพร่พลของท้าวแก้วเป็นสองส่วน ส่วนหนึ่งให้สร้างวัดวาอาราม ศาลา ถนนหนทาง ขุดบ่อน้ำลอกห้วยหนอง อีกส่วนให้หาของป่าล่าสัตว์ เมื่อล่าได้เนื้อสัตว์ หนัง เขา สมุนไพร ไม้จันทน์ ครั่ง น้ำมันยาง ชัน (ขี้ซี) เป็นต้น ให้นำมาถวายเจ้าเมืองแทนการเกณฑ์แรงงาน จากนั้นเจ้าเมืองจะแบ่งบรรณการไปถวายเจ้าเมืองนครพนม
สกุลที่สืบเชื้อสาย

พระบาทสมเด็จพระมงกุฎเกล้าเจ้าอยู่หัว (รัชกาลที่ 6) ทรงมีพระราชดำริที่จะให้ประชาชนชาวไทยมีการตั้งนามสกุลไว้สืบตระกูลเหมือนกับประเทศอื่นๆ จึงทรงพระกรุณาโปรดเกล้าฯ ให้ตราพระราชบัญญัติขนานนามสกุลเมื่อวันที่ 22 มีนาคม พ.ศ. 2455 มีผลบังคับใช้ตั้งแต่วันที่ 1 กรกฎาคม พ.ศ. 2456 บรรดาทายาทบุตรหลานผู้สืบเชื้อสายจากพระอุทัยประเทศ (บัว) ได้พร้อมใจกันจัดตั้งสกุลขึ้นดังนี้
สกุลที่สืบเชื้อสาย > สกุลนิวงษา

หลังการยุบเมืองรามราชลงเป็นตำบลแล้ว ทายาทบุตรหลานและราษฎรบ้านรามราชที่สืบเชื้อสายมาจากพระอุทัยประเทศ (บัว) และที่สืบเชื้อสายบรรพบุรุษซึ่งอพยพมาจากเมืองเชียงฮ่มทั้งหมด ได้ตั้งสกุลขึ้นว่า นิวงษา คำว่า นิ มาจากพระนามของ ท้าวนิ กรมการเมืองชั้นผู้ใหญ่ของเมืองเชียงฮ่ม ผู้เป็นพระบิดาของพระอุทัยประกาศ (บัว) เจ้าเมืองรามราชองค์แรก นิวงษาจึงหมายถึงผู้สืบเชื้อสายมาแต่ท้าวนิ อย่างไรก็ตาม ทายาทบางส่วนมีการเขียนนามสกุลเป็น นีวงษา ก็มี
สกุลที่สืบเชื้อสาย > สกุลแก้วนิวงศ์

ในขณะที่ทายาทบุตรหลานของพระอุทัยประเทศ (บัว) ซึ่งสืบเชื้อสายบรรพบุรุษมาจากเมืองเชียงฮ่มพากันตั้งสกุลขึ้นแล้ว ฝ่ายทายาทบุตรหลานของท้าวแก้วที่อพยพมาจากเมืองผาบังก็ได้ตั้งสกุลขึ้นว่า แก้วนิวงศ์ ให้สอดคล้องกัน คำว่า แก้ว มาจากนามของท้าวแก้วกรมการเมืองผาบังผู้นำการอพยพ คำว่า นิ มาจากพระนามของ ท้าวนิ กรมการเมืองชั้นผู้ใหญ่ของเมืองเชียงฮ่ม ผู้เป็นพระบิดาของพระอุทัยประกาศ (บัว) เจ้าเมืองรามราชองค์แรก จึงเป็นที่ทราบโดยทั่วไปว่า ราษฎรเมืองรามราชผู้ใช้สกุลนิวงษาคือผู้ที่มาจากเมืองเชียงฮ่ม ส่วนราษฎรเมืองรามราชผู้ใช้สกุลแก้วนิวงศ์คือผู้ที่มาจากเมืองผาบัง
ยอดมนุษย์เส้าหลิน

| ยอดมนุษย์เส้าหลิน |
| --- | --- |
โปสเตอร์ภาพยนตร์
กำกับ: หลิว เจียเหลียง
เขียนบท: หลิว เจียเหลียง
อำนวยการสร้าง: โมนา ฟง รัน รัน ชอว์
นักแสดงนำ: เสี่ยว เหอ หลิว เจียฮุย หลิว เจียเหลียง
ผู้จัดจำหน่าย: Shaw Brothers Studio
วันฉาย:   ค.ศ. 1985 (1985) (ฮ่องกง) 
ความยาว: 89 นาที
ประเทศ: ฮ่องกง
ภาษา: จีน
ยอดมนุษย์เส้าหลิน (อังกฤษ: Disciples Of The 36th Chamber, Pi li shi jie, Disciples of the Master Killer หรือ Master Killer III จีน: 霹靂十傑) เป็นภาพยนตร์กำลังภายใน-กังฟูสัญชาติฮ่องกง ที่ออกฉายในปี ค.ศ. 1985 กำกับโดย หลิว เจียเหลียง ภาพยนตร์เรื่องนี้เป็นภาพยนตร์ภาคสามของภาพยนตร์ชุด ยอดมนุษย์ยุทธจักร ต่อจากภาพยนตร์เรื่อง ยอดเซียน ยอดมนุษย์
เนื้อเรื่องย่อ

เนื้อเรื่องกล่าวถึงฟงไสหยก หรือ ปึงซีเง็ก ซึ่งมักจะชอบก่อเรื่องจนมีปัญหากับทางการ แม่ของซีเง็กก็เลยส่งซีเง็กไปเรียนที่วัดเส้าหลินแต่ซีเง็กได้แอบหนีออกมาจากวัด จนได้ไปรู้จักกับผู้ว่าราชการ ต่อมาซีเง็ก หลุดปากพูดเรื่องวัดเส้าหลินให้กับผู้ว่าฟัง จนเกิดเรื่องมีการวางยาพิษในอาหารให้คนในวัดเส้าหลินกินทั้งหมด ซีเง็กจึงรู้แผนทั้งหมดของทางการ จึงตามยอดฝีมือเส้าหลินมาเพื่อต่อสู้กับทางการ
นักแสดงนำ

เสี่ยว เหอ รับบท ฟงไสหยก หรือ ปึงซีเง็ก
หลิว เจียฮุย รับบท พระสงฆ์ซานเต๋อ
ลิลลี่ หลี่ รับบท แม่ของฟงไสหยก
ไป่ เปียว รับบท ผู้ตรวจการ
หลิว เจียเหลียง รับบท แม่ทัพแมนจู
แหล่งข้อมูลอื่น

ยอดมนุษย์เส้าหลิน ที่อินเทอร์เน็ตมูวีเดตาเบส
Review at Kung Fu Cinema
ภาพลวงตาตาราง

ภาพลวงตาตาราง
ภาพลวงตาตาราง (Grid illusion) เป็นภาพลวงตาชนิดหนึ่ง คิดค้นโดย ลูดิมาร์ เฮอร์มันน์ ในปี พ.ศ. 2413 มีลักษณะเป็นตารางที่มีพื้นสีดำและเส้นขอบสีขาว เมื่อมองภาพนี้จะเห็นจุดสีเทาบริเวณจุดตัดของเส้นขอบ แต่จุดดังกล่าวจะหายไปเมื่อมองไปที่จุดนั้น
มะขามป้อมดง

| มะขามป้อมดง> สถานะการอนุรักษ์ |
| --- | --- |
 ใกล้ถูกคุกคาม  (IUCN 2.3)
การจำแนกชั้นทางวิทยาศาสตร์
อาณาจักร:: Plantae
หมวด:: Pinophyta
ชั้น:: Pinopsida
อันดับ:: Pinales
วงศ์:: Cephalotaxaceae
สกุล:: Cephalotaxus
สปีชีส์:: C.  griffithii
ชื่อทวินาม
Cephalotaxus griffithii Hook.f.

มะขามป้อมดง (ชื่อวิทยาศาสตร์: Cephalotaxus griffithii) เป็นพืชเมล็ดเปลือยที่เป็นไม้พุ่มหรือไม้ยืนต้นขนาดเล็ก  ในวงศ์ Cephalotaxaceae เป็นพืชท้องถิ่นในอินเดียเหนือ พม่าตอนเหนือ และมณฑลเสฉวนในจีน เปลือกต้นสีน้ำตาลอมแดง ผิวเรียบ ใบเรียงเกือบตรงข้าม แผ่เป็นช่อแบนๆ คล้ายขนนก ใบแก่ด้านบนเขียวเข้มเป็นมัน ด้านล่างสีซีดมีลายเส้นขาวๆ
พระเจ้าแฮรัลด์ที่ 2 แห่งเดนมาร์ก

| พระเจ้าแฮรัลด์ที่ 2 แห่งเดนมาร์ก |
| --- | --- |
พระสาทิสลักษณ์ของพระเจ้าแฮรัลด์ที่ 2
พระมหากษัตริย์เดนมาร์ก
ครองราชย์: 1014 – ป. 1018
ก่อนหน้า: พระเจ้าสเวน ฟอร์กเบียร์ด
ถัดไป: พระเจ้าคนุตมหาราช

ประสูติ: ป. 996–998
สวรรคต: ป. 1018
พระราชบิดา: พระเจ้าสเวน ฟอร์กเบียร์ด
พระเจ้าแฮรัลด์ที่ 2 แห่งเดนมาร์ก (ป. 996–998 – ป. 1018) เป็นพระมหากษัตริย์เดนมาร์กตั้งแต่ปี 1014 จนกระทั่งเสด็จสวรรคตประมาณปี 1018 พระองค์เป็นพระราชโอรสองค์เล็กของพระเจ้าสเวน ฟอร์กเบียร์ด และพระราชินีกุนฮิลด์แห่งเวนเดน และเป็นผู้สำเร็จราชการแทนพระองค์ในขณะที่พระราชบิดากำลังรบกับพระเจ้าแอเธลเรดที่ 2 แห่งอังกฤษ พระองค์สืบราชบัลลังก์เดนมาร์กในปี 1014 และครองบัลลังก์ในขณะที่พระเชษฐาของพระองค์คือเจ้าชายคนุตซึ่งเป็นกษัตริย์องค์ต่อมาพิชิตอังกฤษ หลังจากพระองค์เสด็จสวรรคตในปี 1018 เจ้าชายคนุตซึ่งเป็นพระเชษฐาก็ขึ้นสืบราชบัลลังก์ต่อมา
บุคคลที่เกิดในปี พ.ศ. 2498

ด้านล่างนี้เป็นบุคคลที่เกิดในปี พ.ศ. 2498
มกราคม

1 มกราคม - จรัล มโนเพ็ชร นักดนตรีชาวไทย (ถึงแก่กรรม 3 กันยายน พ.ศ. 2544)
2 มกราคม - อักษรา เกิดผล ทหารบกชาวไทย
5 มกราคม
วิทยา แก้วภราดัย นักการเมืองไทย
วิสุทธิ์ วานิชบุตร ตำรวจชาวไทย
6 มกราคม - โรวัน แอตคินสัน นักแสดงบทตลกชายชาวอังกฤษ
7 มกราคม - คมเดช ไชยศิวามงคล สมาชิกสภาผู้แทนราษฎรจังหวัดกาฬสินธุ์ เขต 3
8 มกราคม - คิม ด็อก-กู นักมวยสากลชาวเกาหลีใต้ (ถึงแก่กรรม 18 พฤศจิกายน พ.ศ. 2525)
10 มกราคม - ไมเคิล เชงเกอร์ นักดนตรีชาวเยอรมัน
11 มกราคม - ปานหทัย เสรีรักษ์ นักการเมืองสตรีชาวไทย
13 มกราคม
รัน อิโต นักแสดงหญิงชาวญี่ปุ่น
สมศักดิ์ เทพสุทิน นักการเมืองไทย
15 มกราคม - สตีฟ ดาร์บี นักฟุตบอลชาวอังกฤษและอดีตผู้ฝึกสอนฟุตบอลทีมชาติไทย
16 มกราคม
วรายุฑ มิลินทจินดา นักแสดง ผู้จัดละครชาวไทย
วิชัย สังข์ประไพ ตำรวจชาวไทย
17 มกราคม - สมัย เจริญช่าง มุสลิมชาวไทย
18 มกราคม
คิม ซางฮุน นักมวยสากลชาวเกาหลีใต้
เควิน คอสต์เนอร์ นักแสดงชายชาวอเมริกัน
แฟรงกี นักเคิลส์ นักดนตรีชาวอเมริกัน (ถึงแก่กรรม 31 มีนาคม พ.ศ. 2557)
19 มกราคม
ไซมอน แรตเทิล วาทยกรชาวอังกฤษ
วิยะดา อุมารินทร์ นักแสดงไทย
22 มกราคม - วีเซงตือ กูแตรึช นักการเมืองชาวติมอร์-เลสเต
27 มกราคม - จอห์น รอเบิตส์ ประธานศาลสูงสุดสหรัฐ
28 มกราคม - นีกอลา ซาร์กอซี ประธานาธิบดีฝรั่งเศส
29 มกราคม
มานิต นพอมรบดี นักการเมืองไทย
สีดา พัวพิมล นักแสดงไทย
30 มกราคม - อิทธิ พลางกูร นักร้องชาวไทย (ถึงแก่กรรม 11 พฤศจิกายน พ.ศ. 2547)
กุมภาพันธ์

1 กุมภาพันธ์ - สุชัย เจริญรัตนกุล ศาสตราจารย์
3 กุมภาพันธ์
ศิริชัย ดิษฐกุล ทหารบกชาวไทย
เสรี รุ่งสว่าง นักร้องลูกทุ่งชายชาวไทย
4 กุมภาพันธ์ - ทะกะยุกิ มิยะอุชิ นักร้องญี่ปุ่น
5 กุมภาพันธ์ - อำนวย นิ่มมะโน ตำรวจชาวไทย
6 กุมภาพันธ์
อัฟราม แกรนท์ ผู้จัดการทีมฟุตบอลชาวอิสราเอล
อังคนางค์ คุณไชย นักร้องลูกทุ่งหมอลำหญิงชาวไทย
8 กุมภาพันธ์
จอห์น กริแชม นักเขียนชาวอเมริกัน
จิม ไนด์ฮาร์ต นักมวยปล้ำอาชีพชาวอเมริกัน (ถึงแก่กรรม 13 สิงหาคม พ.ศ. 2561)
บ๊อบ บีมเมอร์ นักตัดต่อเสียงชาวอเมริกัน
9 กุมภาพันธ์ - สุวัจน์ ลิปตพัลลภ นักการเมืองชาวไทย
10 กุมภาพันธ์ - คริส อดัมส์ นักมวยปล้ำชาวอังกฤษ (ถึงแก่กรรม 7 ตุลาคม พ.ศ. 2544)
12 กุมภาพันธ์ - พล พลาพร นักแสดงชาวไทย
15 กุมภาพันธ์
เจนิซ ดิกคินสัน นางแบบและนักธุรกิจชาวอเมริกัน
เฉลิมชัย โฆษิตพิพัฒน์ ศิลปินแห่งชาติ
วรพงษ์ สง่าเนตร ผู้บัญชาการทหารสูงสุดไทย
16 กุมภาพันธ์ - สตีฟ โรช นักดนตรีชาวอเมริกัน
17 กุมภาพันธ์ - โม่เหยียน นักเขียนชาวจีน
18 กุมภาพันธ์ - ฉลอง เรี่ยวแรง นักการเมืองไทย
22 กุมภาพันธ์ - กู้ กวานจง นักแสดงชาวไต้หวัน
23 กุมภาพันธ์ - สเตฟาโน อับบาติ นักแสดงชาวอิตาลี
24 กุมภาพันธ์
สตีฟ จอบส์ ผู้บริหารบริษัทแอปเปิลคอมพิวเตอร์และพิกซาร์แอนิเมชันสตูดิโอส์ (ถึงแก่กรรม 5 ตุลาคม พ.ศ. 2554)
อาแล็ง พร็อสต์ นักแข่งรถสูตรหนึ่ง
25 กุมภาพันธ์ - จิระนันท์ พิตรปรีชา นักเขียนชาวไทย
26 กุมภาพันธ์ - ธีรภัทร์ เสรีรังสรรค์ นักการเมืองชาวไทย
27 กุมภาพันธ์ - พีระเพชร ศิริกุล นักการเมืองชาวไทย
มีนาคม

1 มีนาคม - จามรี อาระยานิมิตสกุล รองศาสตราจารย์
2 มีนาคม - โชโก อาซาฮาระ อดีตผู้นำลัทธิโอมชินริเกียวและอาชญากร (ถึงแก่กรรม 6 กรกฎาคม พ.ศ. 2561)
8 มีนาคม - ทศพร เสรีรักษ์ อดีตแพทย์ชาวไทย
9 มีนาคม - นิรันดร์ บุญยรัตพันธุ์ นักพากย์ชาวไทย
13 มีนาคม - อิมะมุระ อะยะ นักเขียนนวนิยายชาวญี่ปุ่น (ถึงแก่กรรม กุมภาพันธ์ พ.ศ. 2556)
16 มีนาคม - จิโร วะตะนะเบะ นักมวยสากลชาวญี่ปุ่น
17 มีนาคม
แกรี ซินิส นักแสดงชาวอเมริกัน
สรจักร ศิริบริรักษ์ นักเขียนชาวไทย (ถึงแก่กรรม 28 พฤษภาคม พ.ศ. 2556)
19 มีนาคม
บรูซ วิลลิส นักแสดงชาวอเมริกัน
เลดี้ซาราห์ แมคคอร์ควอเดล ตระกูลสเปนเซอร์-เชอร์ชิล
สมชาย พุทธภิบาล นักมวยสากลสมัครเล่นชาวไทยชุดโอลิมปิก 1976
เหริน ต๋าหัว นักแสดงจีน นักแสดงฮ่องกง
21 มีนาคม - เจริ บอลซอนาโร นักการเมืองสัญชาติบราซิล
24 มีนาคม - ปัญญา นิรันดร์กุล นักแสดงไทย/พิธีกรไทย
27 มีนาคม - มาเรียโน ราฆอย นักการเมืองสเปน
30 มีนาคม - ยู อิล-โฮ นายกรัฐมนตรีเกาหลีใต้
31 มีนาคม
มานะ มหาสุวีระชัย วิศวกรชาวไทย
แอน แด-ฮี นักการเมืองเกาหลีใต้
เมษายน

เมษายน - เจ้า ลี่ ประธานของสถานีโทรทัศน์ซีซีทีวี
2 เมษายน - สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
4 เมษายน - อาร์มิน โรเด นักแสดงเยอรมัน
9 เมษายน
เจ้าหญิงโนบูโกะ พระชายาในเจ้าชายโทโมฮิโตะ
อัสนี โชติกุล นักร้อง นักแสดงชาวไทย
13 เมษายน
กวาดาลูเป ปินตอร์ นักมวยสากลชาวเม็กซิโก
พระเจ้าคาบาคาโรนัลด์ มูเวนดา มูเตบิที่ 2
ฮิเดกิ ไซโจ นักร้องและคนดังชาวญี่ปุ่น
16 เมษายน - แกรนด์ดยุกอ็องรีแห่งลักเซมเบิร์ก
18 เมษายน - ปรีชา ชนะภัย นักดนตรีวงคาราบาว
21 เมษายน
เจนภพ จบกระบวนวรรณ นักแต่งเพลงชาวไทย/นักแต่งเพลงลูกทุ่ง
ไพโรจน์ เฉลียวศักดิ์ นักการเมืองไทย
สมเด็จพระราชาธิบดีตูเฮอิเตีย ปากี
22 เมษายน
เทพชัย หย่อง สื่อมวลชนชาวไทย
ตู้ ฉีฟง ผู้กำกับภาพยนตร์ชาวฮ่องกง
วิชัย ชัยจิตวณิชกุล แพทย์ชาวไทย
23 เมษายน - จูดี เดวิส นักแสดงออสเตรเลีย
27 เมษายน - เอริก ชมิดต์ นักธุรกิจชาวอเมริกัน
28 เมษายน - เจ้าหญิงอันโทเนีย ดัชเชสแห่งเวลลิงตัน
29 เมษายน - ยูโกะ ทานากะ นักแสดงหญิงชาวญี่ปุ่น
30 เมษายน
ปรีชา บัววิรัตน์เลิศ ครูชาวไทย
เครือนาค เกิดขำ อดีตทหารบกชาวไทย
พฤษภาคม

1 พฤษภาคม - วีระยุทธ ดิษยะศริน ทหารอากาศชาวไทย
6 พฤษภาคม - คำนูณ สิทธิสมาน เครือผู้จัดการ
10 พฤษภาคม - มาร์ก เดวิด แชปแมน ผู้สังหารชาวอเมริกัน
14 พฤษภาคม - บิ๊ก แวน เวเดอร์ นักแสดงภาพยนตร์อเมริกัน
15 พฤษภาคม - เยาวภา วงศ์สวัสดิ์ นักธุรกิจชาวไทย
16 พฤษภาคม
ฉัฐวัสส์ มุตตามระ นักการเมืองไทย
ออลกา คอร์บุต นักยิมนาสติก
อีเรอเนอ คลาริน นักแสดงเยอรมัน
17 พฤษภาคม - บิล แพกซ์ตัน นักแสดงชาวอเมริกัน (ถึงแก่กรรม 25 กุมภาพันธ์ พ.ศ. 2560)
18 พฤษภาคม
โจว เหวินฟะ นักแสดงชายชาวฮ่องกง
ประภัสร์ จงสงวน นักการเมืองไทย
19 พฤษภาคม - เจมส์ กอสลิง นักวิทยาการคอมพิวเตอร์
21 พฤษภาคม
เซียร์เกย์ ชอยกู ทหารชาวรัสเซีย
พระพรหมกวี (ประกอบ ธมฺมเสฏฺโฐ)
24 พฤษภาคม - ฉัตรชัย เอียสกุล นักการเมืองไทย
27 พฤษภาคม - เอริก บิสชอฟฟ์ นักมวยปล้ำอาชีพชาวอเมริกัน
30 พฤษภาคม - เจก โรเบิตส์ นักมวยปล้ำอาชีพชาวอเมริกัน
มิถุนายน

1 มิถุนายน - กาญจนารัตน์ ลีวิโรจน์ สมาชิกสภานิติบัญญัติแห่งชาติ
2 มิถุนายน - พลเดช ปิ่นประทีป ข้าราชการพลเรือนชาวไทย
6 มิถุนายน - ลี สโมลิน นักฟิสิกส์ชาวอเมริกัน
8 มิถุนายน
โฆเซ อันโตนิโอ กามาโช นักฟุตบอลชาวสเปน
ทิม เบอร์เนิร์ส-ลี นักวิทยาการคอมพิวเตอร์
ธงทอง จันทรางศุ ศาสตราจารย์พิเศษ
นริศ ชัยสูตร ข้าราชการพลเรือนชาวไทย
9 มิถุนายน
ชุง ซางอิล นักมวยสากลชาวเกาหลีใต้
บรูซ เฮส (นักภาษาศาสตร์) นักภาษาศาสตร์
10 มิถุนายน - ฮั่ว เย้าหลิง ผู้กำกับภาพยนตร์ชาวฮ่องกง
12 มิถุนายน
เรนัน เดเมียร์คัน นักเขียนชาวตุรกี
อดิเรก วัฏลีลา ผู้กำกับภาพยนตร์ชาวไทย
13 มิถุนายน - ชัคกี้ ธัญญรัตน์ นักดนตรีชาวไทย (ถึงแก่กรรม 10 มิถุนายน พ.ศ. 2540)
15 มิถุนายน - เฟรดดี้ คัสติญโญ นักมวยสากลชาวเม็กซิโก
21 มิถุนายน
ไพบูลย์ คุ้มฉายา นักการเมืองไทย
มีแชล ปลาตีนี นักฟุตบอลชาวฝรั่งเศส
23 มิถุนายน - สุรเชษฐ์ ชัยวงศ์ ทหารบกชาวไทย
24 มิถุนายน - สุชาติ หนองบัว สมาชิกสภานิติบัญญัติแห่งชาติ
26 มิถุนายน - โยโก กุชิเก็ง นักมวยสากลชาวญี่ปุ่น
27 มิถุนายน
พระเทพศาสนาภิบาล (แย้ม กิตฺตินฺธโร)
อีซาแบล อาจานี นักแสดงฝรั่งเศส นักร้องฝรั่งเศส
กรกฎาคม

1 กรกฎาคม - หลี่ เค่อเฉียง นายกรัฐมนตรีจีน
3 กรกฎาคม - มีนอองไลง์ นายกรัฐมนตรีของพม่า
4 กรกฎาคม - คิม ไชยแสนสุข อดีตอธิการบดีมหาวิทยาลัยรามคำแหง
5 กรกฎาคม - เศก ศักดิ์สิทธิ์ นักร้องไทย
7 กรกฎาคม - ฮวาง บอกซู นักมวยสากลชาวเกาหลีใต้
7 กรกฎาคม - วสันต์ อุตตมะโยธิน นักแสดงไทย
11 กรกฎาคม - ไตรภพ ลิมปพัทธ์ นักแสดง พิธีกร นักธุรกิจชาวไทย
12 กรกฎาคม - อโนชา ปันจ้อย เหยื่ออาชญากรรมชาวไทย
14 กรกฎาคม - อรรชกา สีบุญเรือง ข้าราชการพลเรือนชาวไทย
15 กรกฎาคม - สุลตานะห์ ฮัจญะห์ ฮามีนะห์ ฮามีดุน
17 กรกฎาคม - คู ย็อง-โจ นักมวยสากลสมัครเล่นชาวเกาหลีเหนือ (ถึงแก่กรรม มีนาคม พ.ศ. 2544)
21 กรกฎาคม - มาร์เซโล เบียลซา นักฟุตบอลชาวอาร์เจนตินา
22 กรกฎาคม - วิลเลม เดโฟ นักแสดงภาพยนตร์ชายชาวอเมริกัน
25 กรกฎาคม
พูนภิรมย์ ลิปตพัลลภ นักการเมืองสตรีชาวไทย
อีมาน (นางแบบ) นางแบบอเมริกัน
31 กรกฎาคม - ศรีสกุล พร้อมพันธุ์ นักการเมืองสตรีชาวไทย
สิงหาคม

สิงหาคม - หวาง หนิง นายพลในกองทัพปลดปล่อยประชาชน
2 สิงหาคม
ชาญวิทย์ ผลชีวิน นักฟุตบอลและผู้ฝึกสอนฟุตบอลชาวไทย
ชินชัย แก้วเรือน นักร้องไทย
3 สิงหาคม - ศรีเรศ โกฎคำลือ นักการเมืองไทย
5 สิงหาคม - ฉัตรชัย สาริกัลยะ นักการเมืองไทย
7 สิงหาคม
ฉัตรเฉลิม เฉลิมสุข ทหารบกชาวไทย
เวย์น ไนต์ นักแสดงอเมริกัน
11 สิงหาคม
เจ้าหญิงคริสตินแห่งออร์เลอ็อง-บรากังซา
สุชาติ บรรดาศักดิ์ นักการเมืองไทย
15 สิงหาคม
อนันตพร กาญจนรัตน์ นักการเมืองไทย
อุดมเดช สีตบุตร ทหารบกชาวไทย
19 สิงหาคม - บุญมาก ศิริเนาวกุล นักการเมืองไทย
20 สิงหาคม - แอกเนส ชาน นักร้องฮ่องกง
26 สิงหาคม - ฮันส์-อูเว เบาเออร์ นักแสดงเยอรมัน
28 สิงหาคม - สรรพภัญญู ศิริไปล์ นักการเมืองไทย
29 สิงหาคม - เดียมานด้า กาลาส นักร้องอเมริกัน
กันยายน

1 กันยายน - วรชาติ สิรวราภรณ์ ศาสตราจารย์
2 กันยายน - หมี เสว่ นักแสดงหญิงชาวฮ่องกง
5 กันยายน - วิรัช ร่มเย็น นักกฎหมายชาวไทย
7 กันยายน
พิเชฐ ดุรงคเวโรจน์ ข้าราชการพลเรือนชาวไทย
มิรา ฟูร์ลัน นักแสดงโครเอเชีย
อัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม
8 กันยายน - วาเลรี เกราซีมอฟ นักการเมืองรัสเซีย
9 กันยายน - เกรียงศักดิ์ เจริญวงศ์ศักดิ์ ข้าราชการพลเรือนชาวไทย
14 กันยายน
ไกรสร จันทร์สุวานิชย์ ผู้บัญชาการทหารเรือไทย
เจอราลดีน บรุคส์ (นักเขียน) นักเขียนชาวอเมริกัน
17 กันยายน - พระพรหมบัณฑิต (ประยูร ธมฺมจิตฺโต)
25 กันยายน - นันทนา เงากระจ่าง นักแสดงไทย
29 กันยายน - อุ่นเรือน อารีเอื้อ ทนายความชาวไทย
ตุลาคม

2 ตุลาคม - สมเด็จพระอนุชนโรดม อรุณรัศมี
3 ตุลาคม - วีระ อาภรณ์รัตน์ บาทหลวงชาวไทย
6 ตุลาคม - ภัทรพล รักษนคร ทหารบกชาวไทย
9 ตุลาคม - ลักษณ์ อภิชาติ นักแสดงไทย (ถึงแก่กรรม 26 กุมภาพันธ์ พ.ศ. 2547)
10 ตุลาคม - อำพน กิตติอำพน ข้าราชการพลเรือนชาวไทย
11 ตุลาคม - วงเดือน อินทราวุธ นักแสดงไทย นักร้องไทย
12 ตุลาคม - วิกเตอร์ เทอร์ชิน ผู้ฝึกสอนกีฬาว่ายน้ำ
13 ตุลาคม - ยูรี เกลแมน ฟันดาบโอลิมปิก
14 ตุลาคม
นิพัทธ์ ทองเล็ก ทหารบกชาวไทย
สมศักดิ์ สุวรรณสุจริต ข้าราชการพลเรือนชาวไทย
15 ตุลาคม - ทันย่า โรเบิตส์ นักแสดงอเมริกัน
16 ตุลาคม - เกรียงศักดิ์ เหรียญทอง นักพากย์
18 ตุลาคม - เจ้าชายอาเดรียนแห่งซัคเซิน-โคบวร์คและโกทา (สิ้นพระชนม์ 30 สิงหาคม 2554)
20 ตุลาคม - วรศุลี สุวรรณปริสุทธิ์ นักการเมืองสตรีชาวไทย
21 ตุลาคม - อารยะ ชุมดวง นักการเมืองไทย
25 ตุลาคม
แมทเทียส จาบส์ นักดนตรีชาวเยอรมัน
เกล แอนน์ เฮิร์ด ผู้อำนวยการสร้างภาพยนตร์ชาวอเมริกัน
27 ตุลาคม - ปราการ ชลยุทธ ทหารบกชาวไทย
28 ตุลาคม - บิลล์ เกตส์ ผู้ร่วมก่อตั้งบริษัทไมโครซอฟท์
29 ตุลาคม - วิทยา ทรงคำ นักการเมืองไทย
พฤศจิกายน

1 พฤศจิกายน - ระพินทร์ พุฒิชาติ นักร้องไทย
3 พฤศจิกายน - อภิชาติ สุภาแพ่ง ครูชาวไทย นักการเมืองไทย
6 พฤศจิกายน - ภูมิ สาระผล ทนายความชาวไทย
7 พฤศจิกายน - วนิดา ตันติวิทยาพิทักษ์ นักสิทธิมนุษยชน
9 พฤศจิกายน - พินิจ จันทร์สมบูรณ์ นักการเมืองไทย (ถึงแก่กรรม 3 พฤษภาคม พ.ศ. 2557)
10 พฤศจิกายน - โรแลนด์ เอมเมอริค ผู้กำกับภาพยนตร์ชาวเยอรมัน
11 พฤศจิกายน
สมเด็จพระราชาธิบดีจิกมี ซิงเย วังชุก แห่งภูฏาน
สมเด็จพระราชินีเชอริง เพม วังชุก แห่งภูฏาน
13 พฤศจิกายน - วูปี โกลด์เบิร์ก นักแสดง นักร้องชาวอเมริกัน
15 พฤศจิกายน
จ้าว หย่าจือ นักแสดงหญิงชาวฮ่องกง
อัญชลี จงคดีกิจ นักแสดงไทย นักร้องไทย
16 พฤศจิกายน - ธีรชัย นาควานิช ทหารบกชาวไทย
19 พฤศจิกายน
พรชัย อรรถปรียางกูร นักการเมืองไทย
มนตรี เจนอักษร นักแสดง นักพากย์ พิธีกรชาวไทย
25 พฤศจิกายน - สุนทรี เวชานนท์ นักร้องไทย
27 พฤศจิกายน - แอนเดรียส เจ้าชายแห่งไลนิงเงิน
28 พฤศจิกายน
นิลุบล คล่องเวสสะ รองศาสตราจารย์
วิฑูรย์ กรุณา นักแสดงไทย
29 พฤศจิกายน
ลาสโล โชโยม (นักฮอกกี้น้ำแข็ง)
ฮัสซัน ชีค โมฮามุด ประธานาธิบดีโซมาเลีย
ธันวาคม

3 ธันวาคม - พิชัย เกียรติวินัยสกุล นักการเมืองไทย
5 ธันวาคม - นิกร จำนง นักการเมืองไทย
8 ธันวาคม
ชูเกียรติ รัตนชัยชาญ ข้าราชการพลเรือนชาวไทย (ถึงแก่กรรม 27 กรกฎาคม พ.ศ. 2560)
เนธาน อีสต์ นักดนตรีชาวอเมริกัน
9 ธันวาคม
จำรัส เศวตาภรณ์ นักดนตรีชาวไทย/นักแต่งเพลงชาวไทย
พงศพัศ พงษ์เจริญ ตำรวจชาวไทย
พิเชษฐ์ ตันเจริญ นักธุรกิจชาวไทย
10 ธันวาคม - น้อย โพธิ์งาม นักแสดงตลกหญิงไทย
13 ธันวาคม - เกล็น โรเดอร์ อดีตผู้จัดการทีมเวสต์แฮมยูไนเต็ด
16 ธันวาคม - เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสเต
20 ธันวาคม - สมเด็จพระราชินีดอร์จิ วังโม วังชุก
21 ธันวาคม - อูเตอ คริสเทินเซิน นักแสดงเยอรมัน
25 ธันวาคม
ประดิษฐ์ ภัทรประสิทธิ์ นักการเมืองไทย
พรเพ็ญ บุญศิริวัฒนกุล นักการเมืองสตรีชาวไทย
28 ธันวาคม - หลิว เสี่ยวโป นักเคลื่อนไหวด้านสิทธิมนุษยชนและผู้ได้รับรางวัลโนเบลชาวจีน (ถึงแก่กรรม 13 กรกฎาคม พ.ศ. 2560)
ไม่ทราบวันเกิด

? - จอห์น อิสรัมย์ นักแสดงไทย/นักแข่งรถชาวไทย (ถึงแก่กรรม 20 พฤศจิกายน พ.ศ. 2552)
? - ใหม่ ธนบุรีฟาร์ม นักมวยสากลชาวไทยรุ่นมินิมัมเวท
? - มัทนี เกษกมล นักเขียนชาวไทย (ถึงแก่กรรม มีนาคม พ.ศ. 2548)
? - ยมนา ชาตรี นักแสดงไทย
? - รักชาติ ศิริชัย นักร้องลูกทุ่งไทย
? - วิมล ไทรนิ่มนวล นักเขียนชาวไทย
? - สุมาลี บำรุงสุข นักเขียนชาวไทย
? - อุดม ตันติประสงค์ชัย นักธุรกิจชาวไทย
ดูเพิ่ม

บุคคลที่เกิดในปี พ.ศ. 2500
บุคคลที่เกิดในปี พ.ศ. 2499
บุคคลที่เกิดในปี พ.ศ. 2497
บุคคลที่เกิดในปี พ.ศ. 2496
บุคคลที่เกิดในปี พ.ศ. 2495
บุคคลที่เกิดในปี พ.ศ. 2494
บุคคลที่เกิดในปี พ.ศ. 2493
บุคคลที่เกิดในปี พ.ศ. 2492
บุคคลที่เกิดในปี พ.ศ. 2491
ภาพยนตร์ในประเทศซาอุดีอาระเบีย

ภาพยนตร์ในประเทศซาอุดีอาระเบีย เป็นอุตสาหกรรมขนาดค่อนข้างเล็กที่ผลิตภาพยนตร์และสารคดีไม่กี่เรื่องในแต่ละปี
นอกจากโรงภาพยนตร์ไอแมกซ์แห่งเดียวที่อัลคุบัร ไม่มีการสร้างโรงภาพยนตร์ในประเทศซาอุดีอาระเบียมาตั้งแต่ ค.ศ. 1983 ถึง 2018 ถึงแม้ว่าจะมีการพูดถึงการเปิดโรงภาพยนตร์ และใน ค.ศ. 2008 มีการเช่าห้องประชุมเพื่อฉายภาพยนตร์ตลก เมนนาฮี ชาวซาอุดีอาระเบียหวังที่จะดูภาพยนตร์ผ่านดาวเทียม, ดีวีดี หรือวิดีโอ โรงภาพยนตร์เคยถูกห้ามดำเนินกิจการนานถึง 35 ปี จนกระทั่งมีการเปิดโรงภาพยนตร์แห่งแรกในวันที่ 18 เมษายน ค.ศ. 2018 ที่รียาด โรงภาพยนตร์เอเอ็มซีวางแผนจะเปิดโรงภาพยนตร์มากถึง 40 แห่งใน 15 เมืองภายในเวลา 5 ปี ทางรัฐบาลหวังว่าเมื่อถึง ค.ศ. 2030 ประเทศซาอุดีอาระเบียจะมีโรงภาพยนตร์มากกว่า 300 แห่ง และจอฉายภาพยนตร์มากกว่า 2,000 จอ
กัยฟัลฮาล? ซึ่งเผยแพร่ใน ค.ศ. 2006 ได้รับการกล่าวถึงว่าเป็นภาพยนตร์แรกของประเทศ อย่างไรก็ตาม ภาพยนตร์เรื่องนี้ถ่ายทำในสหรัฐอาหรับเอมิเรตส์และตัวละครเอกหญิงเป็นชาวจอร์แดน ส่วนภาพยนตร์ วัจญ์ดะฮ์ ใน ค.ศ. 2012 มีนักแสดงเป็นชาวซาอุดีอาระเบียทั้งหมด และเป็นภาพยนตร์เรื่องแรกที่ถ่ายทำในประเทศซาอุดีอาระเบียทั้งหมด ภาพยนตร์ บะเราะกะฮ์ยุกอบิลบะเราะกะฮ์ โดยมะห์มูด ศ็อบบาฆ ถ่ายทำที่ญิดดะฮ์ใน ค.ศ. 2015 และฉายรอบปฐมทัศน์ที่เทศกาลภาพยนตร์นานาชาติครั้งที่ 66 ที่เบอร์ลิน ทำให้เป็นภาพยนตร์แรกของประเทศที่เข้าร่วมในเทศกาล และซะมีเราะฮ์ อะซีซ เป็นผู้สร้างภาพยนตร์ชาวซาอุดีอาระเบียคนแรกในวงการภาพยนตร์บอลลีวูดอันมีชื่อเสียง
มาร์คเยอรมัน

| มาร์คเยอรมัน |
| --- | --- |
Deutsche Mark (เยอรมัน)
เหรียญ
ISO 4217
รหัส: DEM
การตั้งชื่อ
หน่วยย่อย: 
 1/100: เฟ็นนิค
สัญลักษณ์: ℳ, DM
 เฟ็นนิค: Pf.
ธนบัตร: 
 ใช้บ่อย: 5, 10, 20, 50, 100, 200, 500 มาร์ก
 ไม่ค่อยใช้: 1000 มาร์ก
เหรียญ: 1, 2, 5, 10, 50 เฟ็นนิค, 1 มาร์ก, 2 มาร์ก, 5 มาร์ก
ข้อมูลการใช้
ผู้ใช้: เยอรมนี, มอนเตเนโกร, คอซอวอ
การตีพิมพ์
ธนาคารกลาง: ธนาคารกลางเยอรมัน
 เว็บไซต์: www.bundesbank.de
การประเมินค่า
ERM: 
 ตั้งแต่: 13 มีนาคม พ.ศ. 2522
 อัตราคงตัวตั้งแต่: 31 ธันวาคม พ.ศ. 2541
 แทนที่โดย € (นอกจากเงินสด): 1 มกราคม พ.ศ. 2542
 แทนที่โดย € (เงินสด): 1 มกราคม พ.ศ. 2545
 € =: 1.95583 DM
มาร์คเยอรมัน เป็นสกุลเงินที่ใช้ในประเทศเยอรมนีจนถึง พ.ศ. 2545 จึงได้เปลี่ยนไปใช้เงินสกุลยูโรแทน โดยมีอัตราแลกเปลี่ยน 1 ยูโร ต่อ 1.95583 มาร์ค
เหรียญและธนบัตร

เหรียญที่ใช้ได้แก่ เหรียญ 1, 2, 5, 10, 50 เฟ็นนิค, 1 มาร์ค, 2 มาร์ค และ 5 มาร์ค ธนบัตรที่ใช้ได้แก่ ธนบัตร 5, 10, 20, 50, 100, 200, 500 และ 1000 มาร์ค
| ด ค กสกุลเงินตราในทวีปยุโรป |
| --- | --- |
สหภาพยุโรป:  ปอนด์สเตอร์ลิง  เลฟบัลแกเรีย  โกรูนาเช็ก  โครนเดนมาร์ก  ยูโร  ปอนด์ยิบรอลตาร์  โฟรินต์ฮังการี  ซวอตือโปแลนด์  เลวูโรมาเนีย  ครูนาสวีเดน 
ยุโรปตะวันออก:  รูเบิลเบลารุส  ลารีจอร์เจีย  เลวูมอลโดวา  รูเบิลรัสเซีย  รูเบิลทรานส์นีสเตรีย (ไม่เป็นที่ยอมรับ)  ฮรึวญายูเครน 
ยุโรปใต้:  เลคแอลเบเนีย  คอนเวร์ทีบิลนามาร์คบอสเนียและเฮอร์เซโกวีนา  แดนาร์มาซิโดเนีย  ดีนาร์เซอร์เบีย  ลีราใหม่ตุรกี 
ยุโรปตะวันตก:  โครนาแฟโร  ปอนด์เกิร์นซีย์  ปอนด์เจอร์ซีย์  ปอนด์แมน  โครนนอร์เวย์  ฟรังก์สวิส 
อดีตสกุลเงิน:  มาร์คเยอรมัน  ฟรังก์ฝรั่งเศส  ลีราอิตาลี  เปเซตาสเปน  กิลเดอร์ดัตช์  ฟรังก์เบลเยียม  ชิลลิงออสเตรีย  เอสคูโดโปรตุเกส  ดรัคมากรีก  ปอนด์ไอริช  ลีราวาติกัน  โครูนาสโลวัก  มาร์คกาฟินแลนด์  ลีราออตโตมัน  รูเบิลโซเวียต  ดีนาร์ยูโกสลาฟ  โครนออสเตรีย-ฮังการี  ไรชส์มาร์ค  มาร์คเยอรมันตะวันออก  โครูนาเชโกสโลวาเกีย  คูนาโครเอเชีย 
สกุลเงิน: ทวีปเอเชีย - ทวีปอเมริกา - ทวีปแอฟริกา - เขตโอเชียเนีย
พระเจ้าโจวจิ่ง

พระเจ้าโจวจิ่ง (จีน: 周景王; พินอิน: Zhōu Jǐng Wáng, สิ้นพระชนม์ 520 ปีก่อนคริสตกาล, ครองราชย์ 544 – 520 ปีก่อนคริสตกาล) พระมหากษัตริย์องค์ที่ 24 แห่งราชวงศ์โจว และเป็นพระมหากษัตริย์องค์ที่ 12 แห่งราชวงศ์โจวตะวันออก ครองราชย์ระหว่าง 544 – 520 ปีก่อนคริสตกาลภายหลังการสวรรคตของพระเจ้าโจวหลิงผู้เป็นพระราชบิดา ซึ่งผู้ที่สืบราชบัลลังก์ต่อคือพระราชโอรสของพระองค์ พระเจ้าโจวเต้า